Aardskudding tref KaapstadGrafika: Volcano Discovery Inwoners in verskeie woonbuurte in Kaapstad het Saterdagaand op sosiale media bevestig dat hulle ŉ aardskudding gevoel het. Die Amerikaanse Geological Survey (USGS) berig die aardbewing van 6.2 het Suid-Afrika omstreeks 19:10 getref op ŉ diepte van 10 km. Geen tsoenami-waarskuwing is uitgereik nie en geen beserings is tot dusver aangemeld nie. Volgens die nasionale sentrum vir seismologie het die aardbewing sowat 1 600 km suid-suidoos van Kaapstad plaasgevind. Gebruikers op sosiale media het gesê hulle het die skudding in voorstede soos Thornton, Goodwood, Parow, Ravensmead, Big Bay, Pinelands, Durbanville, Parklands en tot sover as Somerset-Wes gevoel.